Biofotonterapi

Biofotonterapi, eller biontologi, er en form for alternativ behandling basert på bruk av lysenergi som er nær beslektet med kvantemedisin. Det finnes ingen vitenskapelig dokumentasjon som tilsier at denne behandlingsformen har effekt utover placebo.

Det var den nederlandske heilpraktikeren Johan Boswinkel som først tok i bruk biofotonterapi.Nyetablerte biofoton-terapeuter, Nedre Glomma Avis 16.06.2010 Hans hypotese er at de lyssignaler som cellene sender og mottar både kan registreres og manipuleres, og at man ved å gjøre dette på korrekt måte kan påvirke kroppen på cellenivå. Han har utviklet en rekke elektroniske instrumenter som benyttes til diagnostikk og behandling. Slike instrumenter har også blitt markedsført med påstander om at man skal kunne avlese kroppens nivå av antioksidanter.Antioxidants and Related Phytochemicals: Current Scientific Perspective Quackwatch

Behandlingsformen nevnes ofte å kombinere prinsipper fra akupunktur og homeopati. Den hevdes å være effektiv mot en lang rekke sykdommer, deriblant malaria, borreliose, multippel sklerose og schizofreni. Det finnes imidlertid ikke vitenskapelig dokumentasjon for verken diagnostikk eller behandling med biofotonterapi, og metoden regnes derfor å være pseudovitenskapelig.

Boswinkel driver skolen Health Angel Academy hvor det utdannes biofotonterapeuter. Denne ble første etablert i Nederland, men i 2009 flyttet til Drammen.Drammens engleskole Drammens Tidende

 Referanser 

Kategori:Alternativ behandling
Kategori:Malaria